OpenLLM-France/wikimedia huggingface dataset:
# Gliese 693

Gliese 693 (GJ 693 / HIP 86990 / LHS 454) és un estel situat a 19,0 anys llum de distància del sistema solar en direcció a la constel·lació del Gall Dindi. Amb magnitud aparent +10,75 no és observable a ull nu. S'hi localitza molt prop del límit amb la constel·lació de l'Altar, a 18 minuts d'arc de l'estel HD 160720.
Gliese 693 és un nan vermell de tipus espectral M2.0V, encara que també ha estat catalogat com de tipus M3.0V i M3.5V. La seva temperatura efectiva és de 3380 K i té una massa estimada equivalent a 0,26 masses solars. Visualment la seva lluminositat equival al 0,15 % de la lluminositat solar,mentre que si es considera la radiació infraroja emesa, la seva lluminositat suposa el 0,33 % de la del Sol. El seu diàmetre és igual a l'a el 30 % del diàmetre solar. Pot ser un estel variable, rebent la denominació provisional de NSV 9629.
Els estels més propers a Gliese 693 són Gliese 682, a 4,7 anys llum, Gliese 674, a 5,2 anys llum, i Gliese 754, a 5,9 anys llum, tots ells també nans vermells. δ Pavonis, un dels estels més brillants de la constel·lació de Gall dindi, es troba a 6,4 anys llum de distància de Gliese 693.

## Referències

* 1 2 Pablo Mauas «Trumpeting M dwarfs with CONCH-SHELL: a catalogue of nearby cool host-stars for habitable exoplanets and life» (en anglès). Monthly Notices of the Royal Astronomical Society, 3, 9-2014, pàg. 2561-2578. DOI: 10.1093/MNRAS/STU1313.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* ↑ «Stellar encounters with the solar system» (en anglès). Astronomy and Astrophysics, 2, 11-2001, pàg. 634-659. DOI: 10.1051/0004-6361:20011330.
* ↑ «L 205-128 -- High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 13 maig 2021].
* ↑ Koen, C.; Kilkenny, D.; van Wyk, F.; Marang, F. «UBV(RI)C JHK observations of Hipparcos-selected nearby stars». SAO/NASA ADS Astronomy Abstract Service. pp. 1949-1968.
* 1 2 The one hundred nearest star systems (RECONS)
* ↑ Gliese 693 Arxivat 2012-09-27 a Wayback Machine. (ARICNS)
* ↑ Morales, J. C.; Ribas, I.; Jordi, C. «The effect of activity on stellar temperatures and radii». SAO/NASA ADS Astronomy Abstract Service. pp. 507-512 (Taula consultada en CDS).
* ↑ Luyten 205-128 (The Internet Stellar Database)
* ↑ Catalogui of Stellar Diameters (CADARS)
* ↑ Stars within 15 light-years of Luyten 205-128 (The Internet Stellar Database)
# Savage Amusement

Savage Amusement és l'11è àlbum d'estudi del grup de Heavy Metal alemany Scorpions, publicat el 1988. Es va posicionar com a #5 als EUA on va obtenir disc de Platí per juny.
L'àlbum és la continuació després del gran èxit de Love at First Sting, però té diferències musicals del seu predecessor. En aquest àlbum es fa notar que Scorpions vol experimentar en diferents gèneres, però mai dràsticament, anant més cap a un estil de ràdio. Encara hi ha cançons de hard rock, com el "Don't Stop At The Top" i "Media Overkill", però hi ha altres cançons que tendeixen a l'experimentació, com el rock progressiu influït de "Walking On The Edge". La cançó "Passion Rules The Game" també té alguna influència de la música dance.

## Llista de cançons

* "Don't Stop At The Top" (música Schenker / veu Meine-Rarebell) – 4:03
* "Rhythm of Love" (Schenker / Meine) – 3:47
* "Passion Rules The Game" (Rarebell / Meine) – 3:58
* "Media Overkill" (Schenker / Meine) – 3:32
* "Walking On The Edge" (Schenker / Meine) – 5:05
* "We Let It Rock...You Let It Roll" (Schenker / Meine) – 3:38
* "Every Minute Every Day" (Schenker / Meine) – 4:21
* "Love On The Run" (Schenker / Meine-Rarebell) – 3:35
* "Believe In Love" (Schenker / Meine) – 5:20

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* Francis Buchholz: Baix
* Herman Rarebell: bateria
* Produït per Dieter Dierks per a Breeze-Music

## Èxits
### Àlbum

Billboard (Amèrica del Nord)
| Any | Tipus | Posició |
| 1988 | The Billboard 200 | #5 |

### Singles

| Any | Cançó | Tipus | Posició |
| 1988 | "Rhythm Of Love" | The Billboard Hot 100 | #75 |
| 1988 | "Rhythm Of Love" | Mainstream Rock Tracks | #6 |
| 1988 | "Believe In Love" | Mainstream Rock Tracks | #12 |

## Enllaços externs

* (anglès) (alemany) Web oficial Arxivat 2012-09-19 a Wayback Machine.
# Walther Funk

Walther Emanuel Funk (Trakehnen, llavors Prússia oriental, 18 d'agost de 1890 - Düsseldorf, 31 de maig de 1960) va ser un destacat líder nazi que va exercir com a Ministre del Reich per a l'Economia entre 1937 a 1945, coincidint amb el període de la Segona Guerra Mundial.

## Biografia

Fill d'uns comerciants de Königsberg, estudis lleis, economia i filosofia a la Universitat de Berlín i la de Leipzig. Va tractar d'allistar-se a l'exèrcit durant la Primera Guerra Mundial però va ser considerat "no apte per al servei". El 1920 va contreure matrimoni amb Luise Schmidt-Sieben, encara que alguns han assenyalat que en realitat estava ocultant les seves tendències homosexuals.
Després de la Primera Guerra Mundial es va convertir en redactor en cap del diari econòmic Berliner Börsenzeitung. La seva orientació política era d'un marcat caràcter conservador i anticomunista. En 1931 es va unir al Partit Nacional Socialista dels Treballadors Alemanys (NSDAP), com a mà dreta de Gregor Strasser. Durant aquesta època va ser l'encarregat d'administrar les donacions milionàries que rebien els nazis a partir d'homes de negocis i els grans magnats alemanys. Va ser diputat del Reichstag en 1932 i president del Comitè de Política Econòmica del Partit Nazi. En 1933, Funk va ser nomenat Secretari d'Estat en el Ministeri de Propaganda. Més tard, el 1938, va substituir a Hjalmar Schacht com a Ministre d'Economia del Tercer Reich. El gener de 1939 va ser nomenat president del Reichsbank, i amb això va guanyar un seient al Consell de direcció del Banc de Pagaments Internacionals (BPI) de Basilea.
Durant els Judicis de Nuremberg va ser acusat, al costat d'altres líders nazis, de crims contra la pau, crims de guerra i crims contra la humanitat. Va descarregar les seves responsabilitats al capdavant del Reichsbank, acusant a Göring de ser el veritable responsable a l'ombra. Tot i que la seva defensa va ser sempre que la seva importància dins del govern era escassa, i més en assumptes de guerra, se'l va considerar responsable dels delictes dels quals se l'acusava i va ser condemnat a cadena perpètua, pena que va complir a la presó de Spandau al costat d'altres jerarques nazis. Va ser alliberat el 1957 a causa dels seus problemes de salut. Abans de sortir de presó, va fer una curta pregària per Rudolf Hess, Albert Speer i Baldur von Schirach. Establert a Düsseldorf, va morir tres anys més tard.

## Referències

* ↑ Helmut Heiber (1962); Joseph Goebbels, Colloquium Berlin, pàg. 143
* ↑ Hans Kehrl (1973); Krisenmanager im Dritten Reich. Düsseldorf, pàg. 110
* ↑ Henry Ashby Turner Jr. (1985); German Big Business and the Rise of Hitler. Nova York, pàg. 146
* ↑ Bank of International Settlements, "Ninth Annual Report: 1 April 1938 – 31 March 1939", pàg. 135
* ↑ Eugene Bird (1974); The Loneliest Man in the World, Londres: Secker & Warburg, pàg. 121
# Gliese 849

Gliese 849 és una estrella nana vermella de la constel·lació d'Aquarius, situada a aproximadament 28,618 anys llum de distància a la Terra

## Sistema planetari

Una peculiaritat d'aquest estel, és que té un sistema planetari, fins ara, amb un sol planeta, descobert l'Agost del 2006.
| Planeta | Massa (en masses Jovianes) | Període orbital (dies | Semieix major (ua) | Excentricitat |
| b | >0,82 | 1890 ± 130 | 2.35 | 0.06 ± 0.09 |

## Vegeu també

* Llista d'estrelles amb planetes extrasolars confirmats

## Referències

* ↑ Rodrigo Ibata «Spectroscopic classification of red high proper motion objects in the Southern Sky» (en anglès). Astronomy and Astrophysics, 3, 9-2005, pàg. 1061–1078. DOI: 10.1051/0004-6361:20042456.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Stefano Covino «Catalogue of Apparent Diameters and Absolute Radii of Stars (CADARS) - Third edition - Comments and statistics» (en anglès). Astronomy and Astrophysics, 2, 2-2001, pàg. 521–524. DOI: 10.1051/0004-6361:20000451.
* ↑ «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* ↑ John Asher Johnson «The TRENDS high-contrast imaging survey. IV. The occurrence rate of giant planets around M dwarfs» (en anglès). Astrophysical Journal, 1, 02-01-2014, pàg. 28. DOI: 10.1088/0004-637X/781/1/28.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ Afirmat a: SIMBAD.
* ↑ M. Lampón «The CARMENES search for exoplanets around M dwarfs. High-resolution optical and near-infrared spectroscopy of 324 survey stars» (en anglès). Astronomy and Astrophysics, 4-2018, pàg. 49–49. DOI: 10.1051/0004-6361/201732054.
* ↑ Ignasi Ribas Canudas «The CARMENES search for exoplanets around M dwarfs. Stellar atmospheric parameters of target stars with SteParSyn». Astronomy and Astrophysics, 12-2021. DOI: 10.1051/0004-6361/202141980.

## Enllaços externs

* SIMBAD: GJ 849 Ítem del planeta(anglès)
* Solstation: BD-05 5715 / Gl 849 Arxivat 2021-03-30 a Wayback Machine.(anglès)
Coordenades: 22$^h$ 09$^m$ 40,35$^s$; −04° 38′ 26,6″
# Gla

La gla (f.) —i, dialectalment, aglà (m. o f.) (del llatí glans id.) o bellota (f., de l'àrab ballūta)—, alzina, és una fruita seca característica de les plantes del gènere Quercus (família Fagaceae).
Dins d'aquest gènere hi ha espècies arbòries —com l'alzina, la carrasca, la surera i totes les espècies de roures— i mates com el garric, que fa les glans més grosses.
Les glans d'alzines i roures es destinaven ja a l'antiguitat a alimentar ramats de porcs, ovelles i cabres. A Espanya la devesa es manté a Extremadura i Andalusia. Les glans de la carrasca són més dolces que les d'alzina i es poden consumir crues o torrades
Segons Estrabó, els habitants d'Hispània feien una mena de pa de gla.
| « | Els muntanyencs, durant dos terços de l'any, s'alimenten de glans d'alzina, que deixen assecar, les molen i en fabriquen un pa que es conserva un temps. | » |

## Referències

* ↑ «gla». Diccionari de la llengua catalana de l'IEC. Institut d'Estudis Catalans.
* ↑ «aglà». Diccionari de la llengua catalana de l'IEC. Institut d'Estudis Catalans.
* ↑ «bellota». Diccionari de la llengua catalana de l'IEC. Institut d'Estudis Catalans.
* ↑ «Gla». Gran Enciclopèdia Catalana. Barcelona: Grup Enciclopèdia Catalana.
Viccionari
# 68

    Aquesta pàgina és per a l'any. Per al nombre, vegeu seixanta-vuit.

## Esdeveniments
### Resta del món

* Destrucció del temple jueu de Jerusalem
* Sulpici Galba es converteix en emperador de Roma

## Necrològiques
### Resta del món

* 6 de juny - Neró, emperador de Roma (n. 37).

## Referències

* ↑ «Neróne imperatore nell'Enciclopedia Treccani» (en italià). Arxivat de l'original el 2020-07-26. [Consulta: 5 juny 2020].
# WebDAV

Autoria i Versionatge Distribuïts a la Web o WebDAV és un conjunt d'extensions del protocol Http per possibilitar la manipulació i edició de fitxers d'un lloc web en un entorn concorregut o multiusuari.
També s'anomena així el grup de treball de l'Internet Engineering Task Force (IETF) responsable d'aquest protocol. Les característiques principals del protocol són el bloqueig de fitxers (prevenció del fet que els usuaris es trepitgin les modificacions), l'assignació i consulta de propietats (autor, data de modificació, etc.), capacitat de copiar i traslladar fitxers, i la manipulació de carpetes anomenades col·leccions (creació, eliminació i llistat de continguts).
El grup de treball WebDAV va concloure els treballs el Març del 2007 després d'una actualització del document RFC 2518 del qual la primera edició data del 1999, que el Grup Directiu d'Enginyers d'Internet finalement va acceptar.

## Referències

* ↑ Y. Goland, E. Whitehead, A. Faizi, S. Carter & D. Jensen, «HTTP Extensions for Distributed Authoring -- WEBDAV » RFC 2518, 1999 (anglès)
# 75

    Aquesta pàgina és per a l'any. Per al nombre, vegeu setanta-cinc.
El 75 (LXXV) fou un any comú començat en diumenge del calendari julià.

## Esdeveniments

* L'emperador Vespasià i el seu fill Tit Cèsar Vespasià esdevenen cònsols romans.

## Referències

* ↑ Morgan, G. 69 A.D : the year of four emperors (en anglès). Oxford University Press, 2006, p. 170-173. ISBN 1-4237-4559-0. OCLC 62868545.
# Obi (recipient)

Un obi és un recipient de pedra o de fusta, soca buidada o clot fet a terra, que pot ser emprat com a abeuradora o com a menjadora de porcs, a les gallines o altre bestiar, o com a rentamans o, en general, per a contenir alguna cosa. També es refereix a un cossiol amb aigua, que tenen els gerrers, teulers i rajolers, per treure's el fang de les mans i rentar-se (Llucmajor), o a un dipòsit d'aigua damunt el qual roda la mola d'esmolar, i que serveix per a refrescar la mola quan s'escalfa massa.
Etimològicament ve del llatí "albĕu" variació del clàssic "alvĕus", ‘canal', ‘pica de fusta per a donar menjar als animals' («alveus ad hordeum ministrandum equis». Algunes formes arcaiques i dialectals com albi, olbi, oubi, que encara conserven l'element fonètic corresponent a la "l" de alvĕu.

## Referències

* ↑ «.xml Obi (recipient)». Gran Enciclopèdia Catalana. Barcelona: Grup Enciclopèdia Catalana.
* 1 2 «Obi». Diccionari català-valencià-balear. Institut d'Estudis Catalans [Consulta: 11 gener 2020].
# Benoît Cosnefroy

Benoît Cosnefroy (Cherbourg, Manche, 17 d'octubre de 1995) és un ciclista francès, professional des del 2017, actualment a l'equip AG2R Citroën.
El 2017 es proclamà campió del món en ruta sub-23 als Mundials de Bergen. El 2021 guanyà la Bretagne Classic, la seva primera victòria en una cursa del World Tour.

## Palmarès

* 2016
** 1r a la Annemasse-Bellegarde et retour
** Vencedor d'una etapa a la Boucle de l'Artois
* 2017
** Campió del món sub-23 en ruta
** 1r al Gran Premi d'Isbergues
** 1r al Tour del Pays Roannais
** Vencedor d'una etapa al Roine-Alps Isera Tour
* 2019
** 1r a la París-Camembert
** 1r al Gran Premi de Plumelec-Morbihan
** 1r a la Polynormande
** 1r al Tour del Llemosí i vencedor d'una etapa
* 2020
** 1r al Gran Premi La Marseillaise
** 1r a l'Étoile de Bessèges
** Vencedor d'una etapa de la Ruta d'Occitània
* 2021
** 1r al Tour du Finistère
** 1r a la Bretagne Classic
** 1r al Tour del Jura
* 2022
** 1r al Gran Premi Ciclista de Quebec
* 2024
** 1r al Tour dels Alps Marítims i vencedor d'una etapa
** 1r a la Copa de França de ciclisme
** 1r a la París-Camembert
** 1r a la Fletxa Brabançona
** 1r al Gran Premi de Morbihan
** 1r al Tour de Finisterre
** Vencedor d'una etapa als Boucles de la Mayenne

### Resultats al Tour de França

* 2019. 113è de la classificació general
* 2020. 116è de la classificació general
* 2021. 107è de la classificació general
* 2022. 91è de la classificació general
* 2023. 101è de la classificació general

## Referències

* ↑ «Official presentation of the AG2R LA MONDIALE professional cycling team 2020». AG2R La Mondiale. Groupe AG2R La Mondiale, 10-12-2019 [Consulta: 1r gener 2020]. «Còpia arxivada». Arxivat de l'original el 2019-12-10. [Consulta: 3 febrer 2020].
* ↑ «El francés Cosnefroy campeón mundial Sub-23; Cortina gastó sus balas pronto». mundodeportivo.com, 22-09-2017 [Consulta: 22 setembre 2017].
* ↑ «Benoit Cosnefroy bate a Julian Alaphilippe en la Bretagne Classic» (en castellà), 29-08-2021. [Consulta: 11 febrer 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Benoît Cosnefroy a ProCyclingStats
# 99

    Aquesta pàgina és per a l'any. Per al nombre, vegeu noranta-nou.
El 99 (XCIX) fou un any comú començat en dimarts.

## Esdeveniments

* 29 d'agost: es redacta el papir d'Oxirrinc 581 per registrar la venda d'una esclava.

## Referències

* ↑ Luijendijk, AnneMarie «Sacred Scriptures as Trash:Biblical Papyri from Oxyrhynchus» (en anglès). Vigiliae Christianae, 64, 3, 01-01-2010, pàg. 217–254. DOI: 10.1163/157007210X498646. ISSN: 1570-0720.
# Saint-Alban (Costes d'Armor)

Saint-Alban (en bretó Sant-Alvan, gal·ló Saent-Alban) és un municipi francès, situat a la regió de Bretanya, al departament de les Costes d'Armor.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1078 | 1140 | 1194 | 1548 | 1662 | 1575 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | René Michel | |
| 2008- | André Gomet | |
# Comunitat de municipis de la Península de Lézardrieux

La Comunitat de municipis de la Península de Lézardrieux (en bretó Kumuniezh kumunioù Gourenez Lezardrev) és una estructura intercomunal francesa, situada al departament de les Costes d'Armor a la regió Bretanya, al País de Trégor Goëlo. Té una extensió de 92,1 kilòmetres quadrats i una població de 8.230 habitants (2006).

## Composició

Agrupa 7 comunes :
* Lézardrieux
* Kerbors
* Lanmodez
* Pleubian
* Pleudaniel
* Pleumeur-Gautier
* Trédarzec

## Competències

Competències obligatòries :
* Ordenació del Territori
* Acció de Desenvolupament Econòmic
Compètencies opcionals :
* La política d'habitatge i de nivell de vida
* Carreteres d'interès comunitari
* Protecció i millora del medi ambient
* Cultura, esport, educació, infantesa i joventut
Altres competències :
* Construcció i manteniment de les casernes de policia a Lézardrieux
* Estudis per al desenvolupament de les vies de transport a la carta per les persones aïllades i discapacitades
* Sanejament no col·lectiu
* Servei comunitari de lliurament d'àpats a la casa
* La construcció, manteniment i operació d'edificis locals i de la comunitat
* Noves tecnologies de la informació i la comunicació
* Informació i comunicació dirigida a la població

## Vegeu també

* Intercomunalitats de les Costes d'Armor

## Enllaços externs

* Comunitat de Municipis de la Península de Lézardrieux Arxivat 2014-02-08 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Adilxàhides

Els adilxàhides o dinastia adilxàhida fou un llinatge musulmà que va governar el sultanat de Bijapur. Van substituir als bahmànides del Dècan. Van governar entre 1489 i 1686 quan foren conquerits per l'Imperi Mogol. El nom derivava del títol dels sobirans "Adil Khan" inicialment i després "Adil Xah".
La dinastia la va fundar Yusuf Adil Khan que era esclau de Mahmud Gawan, el ministre bahmànida. Yusuf fou nomenat governador de la província de Daulatabad i el 1489 va fer pronunciar per primer cop la khutba en el seu nom, ara canviat a Yusuf Adil Xah; es va crear també una nova genealogia: era fill del soldà otomà Murat II que fou salvat per la seva mare de la mort ordenada per Mehmet II; fou enviat a Sava amb un mercader que el va criar i després posat al servei de Mahmud Gawan. Fou el primer governant musulmà que va introduir les doctrines xiïtes a l'Índia. Va lluitar contra els altres reis del Dècan i el rei hindú de Vijayanagar; els portuguesos van arribar en aquest temps i es van apoderar de Goa. La història següent està plena de guerres contra Bidar, Ahmadnagar, Golconda, i Vijayanagar; el 1564 els quatre estats musulmans es van coaligar contra el regne hindú i el derrotaren a Talikot. El seu màxim poder va arribar amb Ibrahim II. Els enfrontaments amb els mogul van començar el 1636 i el sobirà es va haver de declarar vassall. El 1656 a la mort de Muhammad, Xa Jahan no va acceptar el seu successor Ali i va enviar Aurangzeb a envair el país; la malaltia de Djahan Shah va aturar les operacions, però el 1659 el peshwa mahrata Siwadji va iniciar les hostilitats. Ali Adil Shah va morir en una expedició a Chitradurga (a petició dels musulmans locals que es queixaven de maltractaments del nayak); poc després (ja el 1672), al saber-se a la capital, va pujar al tron un menor, Sikandar i el regne va ser ocupat progressivament per mahrates i mogols; el 1686 la capital fou conquerida per Aurangzeb. El darrer rei va morir captiu el 1700.

## Adilxàhides de Bijapur

* Yússuf Àdil Xah (1489-1510)
* Ismaïl Àdil Xah (1510-1534)
* Mal·lu Àdil Xah (1534)
* Ibrahim Àdil Xah I (1534-1558)
* Alí Àdil Xah I (1558-1580)
* Ibrahim Àdil Xah II (1580-1626)
* Muhàmmad Àdil Xah (1626-1656)
* Alí Àdil Xah II (1656-1671)
* Sikandar Àdil Xah (1671-1686)

## Vegeu també

* Rafi al-Din al-Xirazi

## Bibliografia

* Devare, T. N. A short history of Persian literature; at the Bahmani, the Adilshahi, and the Qutbshahi courts. Poona: S. Devare, 1961.
* Cambridge History of India
# Imhotep (faraó)

Imhotep fou un faraó de la dinastia VII o de la dinastia VIII, a l'antic Egipte, que va governar a Memfis. Imhotep fou un nom de naixement que era relativament freqüent a la zona de Memfis (vegeu Imhotep). Fora del seu nom no es coneix cap altra circumstància.
# Amenemhet V

Amenemhet V fou el tercer o quart faraó de la dinastia XIII. Va regnar uns tres anys com a mínim (al papir de Torí, és el tercer, amb més de cinc anys de regnat). Podria ser la mateix persona que Sebenef. No s'han trobat restes d'aquest regnat, excepte dos grans trossos d'estàtua del faraó (i algun de menor), que són en un museu de Viena (Das Kunsthistorische Museum) i al Museu de Núbia a Aswan (es va trobar a l'illa Elefantina i el nom estava inscrit en algun dels fragments. El seu nom de tron fou Sekhemkare (d'aquí, la possible identitat amb Senenef), i el seu nom Amenemhet és el nom amb què apareix a la llista de reis; el seu nom Horus fou Hr sanx tA.wj ('Horus, el que fa viure les dues terres').
# Amenyqemau

Amenyquemau (Qemaw) fou un faraó de la dinastia XIII.
El 1957 es van trobar a Dashur les restes d'una piràmide que fou identificada com la d'aquest faraó i que fou una de les darreres grans piràmides. La piràmide quasi no és visible i la superestructura pràcticament està desapareguda. Era de rajola i plaques de pedra; probablement no tenia recinte emmurallat ni temples associats; tampoc s'han trobat altres tombes a la vora; només resten conservades les parts cobertes de sorra; l'entrada era per l'est; la cambra funerària estava tapada per un gran bloc de pedra; és possible que la piràmide no es pogués acabar i molt menys els temples i avinguda; la base era d'uns 50 metres i l'altura d'uns 35 metres. Tot i les precaucions la tomba fou saquejada i els lladres s'ho van emportar tot però es van deixar una peça on afortunadament hi havia el nom del faraó.
# Amenemhet VI

Amenemhet VI fou un faraó de la dinastia XIII.
El seu nom Horus fou Hr shr tA.wj (Horus, el que fa contentes les dues terres); el seu nebti fou nb.tj sxm xa.w (les dues senyores, poderós en l'aparició); el seu nom d'or fou bik nbw HqA mAa.t (el facó daurat, el que governa l'ordre còsmic); el seu nom de regne fou Sankhibre ("El que fa viura el cor de Ra") i el seu nom personal Ameni Antef Amenemhet.
# Sekhemre Kutawire

Sekemre Kutawire fou un faraó de la dinastia XIII d'Egipte.
El seu nom d'Horus fou Hr xa bA.w transcrit Khabau o Khabaw (Horus, el poder ha aparegut); el seunebti fou nb.tj wHm Dd (les dues senyores d'estabilitat continuada); el seu nom d'or fou bik nbw anx rnp.wt (el falcó daurat vivint del temps); el seu nom de regnat fou Sekhemre (Ra és poderós) i Kutawire (Ra és el protector de les dues terres).
Apareix al Papir de Torí però és possible que l'escrivent confongués Sekemre Kutawire amb Sekhemre-Khutawy Sobekhotep I i per això s'alterés l'ordre amb Wegaf (també Kutawire) al primer lloc.
# Ialútorovsk

Ialútorovsk - Ялуторовск (rus) - és una ciutat de l'óblast de Tiumén, a Rússia. Es troba a la vora del riu Tobol, a 75 km al sud-est de Tiumén.